钦定古今图书集成/理学汇编/学行典/第189卷 > 史思贤
## 钦定古今图书集成/理学汇编/学行典/第189卷 > 史思贤

按《溧阳县志》：“史思贤母芮氏得危疾，医罔效。思贤焚
香吁天，欲刲心以疗。母横匕首于𬬻，祈神允许，必须
母子俱全，有一不免，则不敢自残，悬立匕首于空中，
以示感格。如是者累夜，虔祷不已。一夕夜半，匕首忽
自立于空，旋揽自刺，揣得肉物如拇许，割取之，熟以
进母，母疾愈。乡邻闻于县，旌表之。”